**Cain Ramirez Velasquez** (født 28. juli 1982 Salinas, California, USA) er en amerikansk fribryter og tidligere MMA-utøver og bryter. Han er tidligere tittelholder i UFC i vektklassen tungvekt.

Hans far, som er fra Sinaloa i Mexico, ankom opprinnelig USA som ulovlig innvandrer, der han møtte hans mor fra Fresno i California. Familien bodde forskjellige steder i California og Arizona, inntil de endelig slo seg ned i Yuma i Arizona, der Cain Velasquez vokste opp. 

På toppen av karrieren som bryter tilbragte Velasquez tre år hos Arizona State University, der han i 2005 endte opp med femte plass i det nasjonale mesterskapet, etterfulgt av fjerdeplass i 2006. Blant hans lagkamerater på universitetet var de fremtidige MMA-stjernene C.B. Dollaway og Ryan Bader. Etter fullført universitetsutdannelse dro Velasquez rett fra universitetet til velrenommerte *American Kickboxing Academy* i San Jose for å påstarte en karriere i MMA. Velasquez opparbeidet seg ganske raskt et rykte som en så fremadstormende MMA-utøver at han som amatør hadde vanskeligheter med å finne seg motstandere villige til å stille opp mot ham. Særpreget av en intensitet og utholdenhet betraktet som unik for en mann av hans størrelse, sammen med solide bryteferdigheter og sterk treningsvilje, ble veien kort til kontrakt med UFC.

Han var satt opp til en kamp mot Shane Carwin under UFC 104 for å få mulighet til å utfordre tittelholderen, men UFC endret dette senere. Shane Carwin ble satt opp som motstander for Brock Lesnar under UFC 106 (en kamp som senere ble utsatt fordi Lesnar fikk mononukleose) og Velasquez fikk i stedet kamp mot nykommeren hos UFC og veteranen Ben Rothwell under UFC 104. Velasquez vant kampen etter en kamp som han dominerte. Det var forventet at Velasquez skulle møte Antonio Rodrigo Nogueira under UFC 108. Velasquez fikk kamp mot tidligere Pride Heavyweight Champion og tidligere UFC Interim Heavyweight Champion Antonio Rodrigo Nogueira 20. februar 2010 under UFC 110. Dana White hadde lovet vinneren mulighet til å utfordre UFCs tungvektstittel etter Brock Lesnar og Shane Carwin. De fleste media kilder spådde Nogueira som vinner på grunn av en antatt mangel på slagstyrke hos Velasquez. Det ble påvist feil da Velasquez beseiret Nogueira på KO etter 02:20 i første runde. Dermed ble Velasquez den andre som beseiret Nogueira på knockout, til forskjell fra TKO. Cain Velasquez beseiret den 29. desember 2012 Junior dos Santos under UFC 155 for og vinne UFC-tittelen i tungvekt for andre gang.

Vinner UFCs tungvektstittel
---------------------------

Dana White annonserte via SportsNation at UFC Primetime ville vise Lesnar vs Velasquez. Velasquez beseiret Brock Lesnar for UFC-tittelen i tungvekt på TKO i første runde i UFC 121 den 23. oktober 2010.

Titteltap og veien tilbake
--------------------------

Cain Velasquez forsvarte beltet mot Junior Dos Santos 12. november 2011, en kamp han tapte på knockout etter 64 sekunder og mistet tittelbeltet sitt. Det ble senere sagt at Velasquez gikk inn i kampen med en skade. Første kamp etter å ha tapt tittelen var UFC 146 den 26. mai 2012 mot Antonio Silva hvor han vant klart etter knockout i første runde. Dana White sa etter kampen at Velasquez ville få en omkamp mot tittelholder Junior Dos Santos ettersom begge var skadet i første kamp og seieren mot Antonio Silva var så overlegen.

Omkampen fant sted 29. Desember 2012 i Las Vegas. Cain Velasquez var dominerende i fem runder og vant tilbake UFC-tittelen i tungvekt.

Fribryting
----------

I august 2019 gjorde Velasquez sin første opptreden som fribryter under en forestilling holdt av arrangøren AAA. I oktober 2019 annonserte han at han gir seg som sportsutøver for å påstarte en karriere innen fribryting med WWE. Samtidig ble det offentliggjort et nytt oppgjør med Brock Lesnar ved slutten av måneden under forestillingen "WWE Crown Jewel" i Saudi-Arabia. Møtet med Lesnar ble fremstilt som et revansjeoppgjør fra deres MMA-tittelkamp ni år i forveien. De økonomiske byrdene underholdningsindustrien opplever som følge av restriksjonene pålagt i bekjempelsen av koronaviruspandemien førte til at WWE valgte å løse Velasquez fra kontrakten i april 2020.

MMA meritter
------------

| Profesjonell karrierestatistikk |
| --- |
| 17 kamper | 14 seiere | 3 tap |
| **Ved knockout** | 12 | 2 |
| **Ved submission** | 0 | 1 |
| **Ved avgjørelse** | 2 | 0 |

| Resultat | **Stat** | **Motstander** | **Metode** | **Arrangement** | **Dato** | **Runde** | **Tid** | **Sted** | **Bemerk.** |
| --- | --- | --- | --- | --- | --- | --- | --- | --- | --- |
| Tap | 14-3 | Kameruns flagg Francis Ngannou | KO | UFC on ESPN 1 | 17. februar 2019 | 1 | 0:26 | USAs flagg Phoenix, Arizona, USA |  |
| Seier | 14-2 | USAs flagg Travis Browne | TKO (slag) | UFC 200 | 9. juli 2016 | 1 | 4:57 | USAs flagg Las Vegas, Nevada, USA | Tildelt *Performance of the Night* |
| Tap | 13-2 | Brasils flagg Fabrício Werdum | Submission (guillotine choke) | UFC 188 | 13. juni 2015 | 3 | 2:13 | Mexicos flagg Mexico by, Mexico | Tapte UFCs tittelbelte i tungvekt |
| Seier | 13-1 | Brasils flagg Junior dos Santos | TKO | UFC 166 | 19. oktober 2013 | 5 | 3:09 | USAs flagg Houston, Texas, USA |  |
| Seier | 12-1 | Brasils flagg Antonio Silva | TKO (slag) | UFC 160 | 25. mai 2013 | 1 | 1:21 | USAs flagg Las Vegas, Nevada, USA |  |
| Seier | 11-1 | Brasils flagg Junior dos Santos | Avgjørelse (enstemmig) | UFC 155 | 29. desember 2012 | 5 | 5:00 | USAs flagg Las Vegas, Nevada, USA | Vant UFCs tittelbelte i tungvekt |
| Seier | 10-1 | Brasils flagg Antonio Silva | KO (slag) | UFC 146 | 26. mai 2012 | 1 | 3:36 | USAs flagg Las Vegas, Nevada, USA |  |
| Tap | 9-1 | Brasils flagg Junior dos Santos | KO (slag) | UFC on Fox 1 | 12. november 2011 | 1 | 1:04 | USAs flagg Anaheim, California, USA | Tapte UFCs tittelbelte i tungvekt |
| Seier | 9-0 | USAs flagg Brock Lesnar | TKO (slag) | UFC 121 | 23. oktober 2010 | 1 | 4:12 | USAs flagg Anaheim, California, USA | Vant UFCs tittelbelte i tungvekt og tildelt *Knockout of the Night* |
| Seier | 8-0 | Brasils flagg Antonio Rodrigo Nogueira | KO (slag) | UFC 110 | 21. februar 2010 | 1 | 2:10 | Australias flagg Sydney, Australia | Tildelt *Knockout of the Night* |
| Seier | 7-0 | USAs flagg Ben Rothwell | TKO (slag) | UFC 104: Machida vs. Shogun | 24. oktober 2009 | 2 | 0:58 | USAs flagg Los Angeles, California, USA |  |
| Seier | 6–0 | Frankrikes flagg Cheick Kongo | Avgjørelse (enstemmig) | UFC 99: The Comeback | 19. juni 2009 | 3 | 5:00 | Tysklands flagg Köln, Tyskland |  |
| Seier | 5–0 | Bosnias flagg Denis Stojnić | TKO (slag) | UFC Fight Night: Lauzon vs. Stephens | 7. februar 2009 | 2 | 2:34 | USAs flagg Tampa, Florida, USA | Tildelt *Knockout of the Night* |
| Seier | 4–0 | USAs flagg Jake O'Brien | TKO (slag) | UFC Fight Night: Silva vs. Irvin | 19. juli 2008 | 1 | 2:02 | USAs flagg Las Vegas, Nevada, USA |  |
| Seier | 3–0 | Australias flagg Brad Morris | TKO (slag) | UFC 83: Serra vs. St. Pierre II | 19. april 2008 | 1 | 2:10 | Canadas flagg Montréal, Quebec, Canada | UFC debut |
| Seier | 2–0 | USAs flagg Jeremiah Constant | TKO (slag) | Bodog Fight|Bodog Fight: St. Petersburg | 16. desember 2006 | 1 | 4:00 | Russlands flagg St. Petersburg, Russland |  |
| Seier | 1–0 | USAs flagg Jesse Fujarczyk | TKO (slag) | Strikeforce: Tank vs. Buentello | 7. oktober 2006 | 1 | 1:58 | USAs flagg Fresno, California, USA |  |

Referanser
----------

1. ↑  Ray Sanchez (9. november 2011). «Mexican-American UFC Champion Inspired By Immigrant Father». The Huffington Post. Besøkt 14. februar 2019.
2. ↑  Eugene S. Robinson (29. august 2014). «Raising Cain Velasquez». OZY. Arkivert fra originalen 15. februar 2019. Besøkt 14. februar 2019.
3. ↑  «Ryan Bader reflects on champ Cain Velasquez's early years, scared opponents». MMAjunkie. 20. november 2010. Arkivert fra originalen 28. januar 2019. Besøkt 14. februar 2019.
4. ↑  Dave Meltzer (4. august 2019). «Cain Velasquez impresses in pro wrestling debut». MMAjunkie. Besøkt 29. april 2020.
5. ↑  Damon Martin (11. oktober 2019). «Former champion Cain Velasquez officially retires from UFC, exits USADA testing pool». MMA Fighting. Besøkt 29. april 2020.
6. ↑  Mike Heck (28. april 2020). «Former UFC champ Cain Velasquez released by WWE». MMA Fighting. Besøkt 29. april 2020.

Eksterne lenker
---------------

* (en) Cain Velasquez – kategori av bilder, video eller lyd på Commons Rediger på Wikidata
* (en) Cain Velasquez på Internet Movie Database Rediger på Wikidata

* (en) Cain Velasquez hos The Movie Database Rediger på Wikidata
* (en) Cain Velasquez – Sherdog Rediger på Wikidata

* (en) Cain Velasquez – wrestlingdata.com Rediger på Wikidata
* Cain Velasquez på Twitter Rediger på Wikidata

* Cain Velasquez på Facebook Rediger på Wikidata

* Cain Velasquez på Instagram Rediger på Wikidata